নটর ডেম কলেজে অস্বচ্ছল শিক্ষার্থীদের সহায়তা করার জন্য "কাজের বিনিময়ে অধ্যয়ন" বা "নটর ডেম কলেজ ওয়র্ক প্রোগ্রাম" নামে ভিন্নধর্মী ব্যবস্থা রয়েছে। অন্যান্য সামাজিক কর্মসূচির মতো এটিও ১৯৭২ সালের দিকে শুরু হয়। কর্মসূচিটি শুরু করেন ফাদার জে এস পিশেতো। সঙ্গে সহায়তা করেছিলেন ফাদার জিম বেনাস ও ফাদার স্টিভ গোমেজ। দেশের বিভিন্ন অঞ্চলে থাকা খ্রিষ্ঠান ধর্মযাজক ও বিদ্যালয়গুলোর সুপারিশ এ প্রতি বছর মে অথবা জুন মাসে নয় দিনের শ্রমসাধ্য "পরীক্ষামূলক কর্ম-অধিবেশন" বা "ট্রায়াল ওয়র্ক সেশন" এর মাধ্যমে এই প্রকল্পের জন্য শিক্ষার্থী নির্বাচন করা হয়। নির্বাচনকালে শিক্ষার্থীর ব্যক্তিত্ব, মেধা, প্রয়োজন, কর্মীসুলভ মনোভাব প্রভৃতি যাচাই করা হয়। এই কর্মসূচির একজন পরিচালক, তত্ত্বাবধান ও বাস্তবায়নের জন্য কয়েকজন সহকারী নিয়োজিত থাকেন। কর্মসূচিতে নির্বাচিত শিক্ষার্থীরা গবেষণাগার সহকারী, অফিসের হিসাবরক্ষক, নিরাপত্তারক্ষী, টেলিফোন অপারেটর, বাগান পরিচর্যা এমনকি পরিচ্ছন্নতাকর্মীর দায়িত্বও পালন করে থাকে। এ প্রকল্পের মাধ্যমে শিক্ষার্থীরা কর্তৃপক্ষের ব্যবস্থাপনায় কারিতাস সহ বিভিন্ন মানবাধিকার সংস্থায় গিয়ে প্রতি সপ্তাহে তাদের কাজে সাহায্যও করে থাকে। প্রতিষ্ঠানের অধিকাংশ বর্তমান কর্মচারী এই প্রকল্পের মাধ্যমেই নির্বাচিত। 

গ্রুপ বিভাজন
মুক্তিযুদ্ধ ও তৎপরবর্তী ইতিহাস
নটর ডেম ম্যাথ ক্লাব (প্রতিষ্ঠা: ১৪ মার্চ, ২০১৭)
কাজের বিনিময়ে অধ্যয়ন কর্মসূচি